Paldiski Nikolai kogudus

EELK **Paldiski Nikolai kogudus** on luterlik kogudus Paldiskis.

Kogudus kuulub Lääne-Harju praostkonda.

Koguduse õpetaja on alates 1. augustist 2024 Jaan Tammsalu, organist Olga Gams. Juhatuse esimees on Evi Prass. 

Jumalateenistused on igal pühapäeval algusega kell 11.00 Paldiski Nikolai kirikus.
## Ajalugu
Algselt kasutas Paldiski Nikolai kogudus esimese kirikuna kirikuks kohandatud kroonumaja. Luterlikke jumalateenistusi peeti Paldiskis 1770. aasta kevadest, algul renditud kahekorruselises puumajas Eliisabeti ja Kivi tänava nurgal, mille kogudus ostis 1775. aasta sügisel. Venemaa keisrinna Katariina II aegse asehalduskorraldusega, moodustati Paldiski praostkond, mille 2. osa hõlmas Harju-Madise, Risti, Märjamaa ja Kullamaa kihelkonda.

1840. aasta juunis pandi nurgakivi Johann Schellbachi projekteeritud klassitsistlikule Paldiski Nikolai kiriku kirikuhoonele, mis sai Nikolai nime Myra piiskopi Nikolause ja Venemaa keisri Nikolai I auks. Paldiski Nikolai kiriku ühelöövine kirikuhoone valmis 1841. aastal.

1940 võeti kirikuhoone koguduselt käest ning sinna kolis Punaarmee klubi ning kinosaal. Pärast sõda oli see taas klubi, hiljem sõjaväekaubastu ladu ning seisis ka tühjalt. 1991. taastatud kogudus sai võtmed kätte ja kirikusse alles novembris 1993. 

1770–1874 oli Harju-Madise kihelkonnakiriku alluvuses. Kogudus iseseisvus 1874.

## Koguduse vaimulikud
*1874–1882, Adrian Schultz (1846–1921)
*1882–1885, Johannes Lenz
*1886–1891, Leonhard Wilhelm Pallon
*1891–1899, Ernst Sokolowsky
*1899–1911, William Theodor Jucum
*1912–1913, Bruno Hasselblatt, hooldajaõpetaja Tallinna Jaanist
*1913–1918, August Constantin Hörschelmann noorem
*1921–1923, Eduard Aksim
*1923–1931, Adalbert Gustav Lesta
*1933–1934, Ado Köögardal, hooldajaõpetaja Keilast
*1934–1935, Oskar Puhm
*1937–1938, Adonis-Prosper Neemre
*1938–1939, Otto Etzold, hooldajaõpetaja Harju-Madiselt
*1939–1941, Johannes-Eduard Maide, hooldajaõpetaja Harju-Madiselt
*1942–1943, Jakob Jalajas, Harju-Madise ja Paldiski koguduse kirikuõpetaja
*1943–1944, Evald Saag, Paldiski Nikolai koguduse hooldajaõpetaja
* Vahepealsetel aastatel kogudus ei tegutsenud. Taasasutati 22. novembril 1991. 
*1992–1994, Juta Siirak, hooldajaõpetaja Harju-Madiselt
*1994–2001, Jaan Jaani, hooldajaõpetaja Keilast
*2001–2006, Jaan Lahe, Paldiski Nikolai koguduse õpetaja
*2006–2007, Jaan Lahe, hooldajaõpetaja Viimsist
*2007–2007, Jaan Jaani, hooldajaõpetaja Keilast
*2007–2009, Joel Siim, hooldajaõpetaja Harju-Madiselt
*2009–2015, Merle Prass-Siim
*2015–2017, Joel Siim, hooldajaõpetaja Harju-Madiselt
*2017–2019, Merle Prass-Siim
*2019–2021, Joel Siim, hooldajaõpetaja Tallinna Toomkogudusest
*2021–2024, Merle Prass-Siim
*2024–, Jaan Tammsalu, hooldajaõpetaja Harju-Madiselt

Vt. Paldiski Nikolai koguduse vaimulikud

## Viited

## Kirjandus
*Merle Prass-Siim, Piiskopi ja keisri kaitse all. Paldiski Nikolai kogudus 1769-2012. Kirjastus: EELK Paldiski Nikolai kogudus, 2012, ISBN: 9789949305940, 232 lk
* Selle järg on aastal 2017 ilmunud Merle Prass-Siimu koostatud Nikolai koguduse kroonika aastatest 1770-1938, 134 lk. 
## Välislingid
*Kristjan Luhamets, Koguduse lugu: Paldiski, e-kirik.eelk.ee, 1. juuni 2023